વિપુલભાઈએ એવું કહ્યું કે 30% અને 70%. મેં ‘દર્શક’ને એક જ વાર મારી જિંદગીમાં 1978માં જોયેલા. અલપઝલપ, વાત તો કરી ન હતી પણ મેં એમને સાંભળ્યા હતા. એમના વ્યક્તિત્વનો પ્રભાવ જ એવો હતો કે માત્ર વંદન સિવાય હું બીજું કશું કરી શકું નહિ. અને મેં એમના આખા વ્યક્તિત્વમાં એમને જ્યારે જોયા ત્યારે એક અદના માણસ તરીકે જ જોયા કે જે સતત એવું ઇચ્છતા હતા હું એ જ લાગું. ના કેળવણીકાર લાગું ના સાહિત્યકાર લાગું. અને એમના સમગ્ર સાહિત્યમાં હું જેટલું જેટલું વાંચી શકું છું એમાં મેં એ જ છાપ તેમની ઉપસ્થિત થતી જોઈ છે. સતત સત અને અસતના એક સંઘર્ષની અંદર છે. સત સાથે જોડાયેલા રહેવું, સત સાથે ચાલવું.